Сватбена фотография в Гоце Делчев за вашият специален ден е чудесен начин да държите сватбата в детайли, за да можете да усещате емоциите си отново и отново, като гледате снимките си.\nСватбената фотография не е само документиране на емоции, тя трябва да показва цялата история, в центъра на която има двойка. Трудно е да си представим сватба без професионален фотограф, тъй като снимката спестява моменти перфектно.\nКак ще изглежда денят на сватбата на фотографиите зависи от много фактори: кои са булката и младоженеца, тяхната история, как се свързват помежду си, какъв стил на сватбата е избран, колко голяма ще бъде сватбата, на какво ниво ще бъде организацията на сватбата, дали разходката ще бъде планирана за двама по време на сватбения ден ще има няколко безплатни часа за фотосесия извън мястото и където това ще се случи, един или двама фотографи ще работят в екип и т.н.\nАко сватбата е международна и ще има някои специални национални традиции, фотографът трябва да бъде подготвен за това и да има ясна визия какво ще се случи и как да снима всички най-фините моменти по най-добрия начин. И най-важното е, че резултатът от сватбените снимки трябва да бъде верен и искрен.\nИзберете професионален сватбен фотограф за вашето събитие.\nОпитът, разбирането на желанията и историята на двойката, както и познаването на прекрасни локации, ни позволява да се подготвим за сватбената фотосесия по такъв начин, че да задоволим най-смелите очаквания на младоженците. Да запазиш сватбения ден на снимката от началото до края е изключително отговорно, защото няма да има повторения, всичко се случва само веднъж. По този начин екипът от фотографи трябва да бъде наистина професионален, за да не пропусне нещо важно.\nКак да изберем своя сватбен фотограф във Гоце Делчев\nСтрува си да започнете търсенето през интернет за вашия фотограф във вашия район и без съмнение да попитате приятели за препоръки. Мисля, че значението на професионализма на един фотограф е разбираемо, защото сватбените снимки стават спомени от години.\nКак да разбера един фотограф наистина е професионален?\nНай-лесният начин е да видите работата му в сайта, да посетите най-популярните сватбени ресурси, да видите отзиви на клиенти и награди на състезания и други подобни.\nОсвен професионални умения, фотографът трябва да има комуникационни умения, защото по време на сватбата ще трябва да разговаря с вас, вашето семейство и гости, да ги ръководи по време на фотографирането.\nИ още нещо важно: вие и булката или младоженеца наистина трябва да харесвате фотографа като човек. В този случай ще се чувствате комфортно по време на фотографията и ще изглеждате естествено.\nПознаването на най-популярните места в града, където ще се проведе сватбата, особено ако става въпрос за сватба на място, не е само добро предимство за фотографа, но можете да спестите и транспортни разходи.\nВижте повече за нашата работа и мнения на клиенти във Facebook.\nСвържете се с нас за БЕЗПЛАТНА консултация 0899 85 75 00.


Big Summer Haul (грижа за тялото)\nНапоследък правя само такива постове и се надявам да ми простите, защото имам още един, чакащ реда си. През последните 2 месеца съм погълната от начини да помагам на тялото си да изглежда и да се чувства добре и се интересувам доста от здравословна храна и качествена козметика. Последните 2-3 дена имах повече свободно време и може да се каже, че напазарувах малко аз :)))))\n* Важно е да се каже първо, че съм абсолютна фанатичка на тема ванилия и всичко ванилево-миришещо, така че не се учудвайте, ако кажа думата „ванилия“ поне още 20 пъти.\nЩе оставя линкове върху имената на всички продукти!\nПървото нещо, за което искам да говоря са продуктите на Clean & Clear. През тийнейджърските ми години се случваше да ми избиват пъпчици и се запознах с това нещо черни точки. Ексфолианта и маската на тази марка е това, което винаги ми е пазело гърба и ми е изчиствало лицето! Ще ви кажа по малко и за двата продукта.\nClean & Clear Blackhead Clearing 2-in-1 wash/mask (дясната снимка, ляво) има по-финни и по-лесно разграждащи се ексфолиращи частички. Нежно се усеща върху кожата и е по-щадящ. Когато се ползва като маска обаче, след като засъхне се измива по-трудно и изсушава кожата.\nClean & Clear Blackhead Clearing Daily Scrub (лявата снимка) е новото попълнение в банята ми. Не го бях ползвала от 2-3 години и почти бях забравила чувството. За разлика от горния, този има по-големи и твърди частици и лично аз го предпочитам повече, защото мога да усетя как докато масажирам лицето си те вършат някаква работа. Измива се по-лесно от горния, но и двата продукта не бих ги препоръчала на хора със суха кожа.\nДругото, което можете да видите на снимката в дясно е мицеларната вода на Нивея. Досега използвах по-малката разфасовка от 200ml, като бях избрала тази за нормална кожа с масло от гроздово семе, но, въпреки че кожата ми не е суха, този препарат я изсушаваше и стягаше прекалено много. Този път заложих на голямата разфасовка (400ml) NIVEA Dry to Sensitive Skin, която съдържа бадемово масло, и се надявам да имам повече успех с нея. С изключение на това – премахването дори на най-упоритата спирала е страшно лесно и определено е един от любимите ми продукти.\nДруги две попълнения са тези балсами за коса. Досега залагах повече на SYOSS (Renew 7, Keratin и Repair Therapy) и бях изключително доволна, но исках един месец да разнообразя малко и продукта, който избрах е Schwarzkopf GLISS Hair prone to split-ends или казано на български продукта е за дълга, склонна към цъфтене коса.\nВтория балсам, който открих съвсем случайно в една дрогерия е на френската марка Yves Rocher – дълбоко подхранващ балсам с жожоба (линк към оригиналния сайт тук). Използвала съм го само веднъж, но засега нямам никакви оплаквания, балсама е за суха и увредена коса и след употреба придава мек и гладък вид на косъма + ухае невероятно и цената е достъпна.\nПреминаваме към още няколко продукта, първия от тях е дезодорант на Rexona Invisible pure, който е против изпотяване и бели петна по дрехите. През лятото работих често в един склад и пренасяхме тежко, затова ми трябваше нещо, което ще свърши работа и честно казано съм доволна – продукта се справя със всичко, което на опаковката твърди, че може и има приятен мирис.\nСухият шампоан на Schauma Cotton Fresh за нормална коса, която бързо се омазнява е следващото попълнение. Не бих казала обаче, че този ми е любимец. Това е първият сух шампоан, който някога си купувам, но очаквах повече. Аромата му беше приятен (въпреки че наподобяваше този на лак за коса) и се задържаше с дни, но в рамките на 2 седмици аз го преполових, като съм го ползвала 2 или 3 пъти (?)\nКосата ми не е мазна, но както споменах работата в склад е потна и мръсна и исках нещо, което да може в края на деня да накара косата ми да не изглежда зализана от опашката, на която съм била цял ден и да възвърне на косата ми малко обем и свеж вид. Уви, ако трябваше да оценявам продукта бих му дала 5/10 звезди.\nТретото нещо на снимката е DOVE Purely Pampering душ гел с масло от шамфъстък и магнолия. Влюбих се в аромата, още докато душках тубичката като идиот в магазина, но за жалост след като се изкъпах с него върху кожата почти не се усещаше (нито аз го усещах, нито хората около мен). Като изключим това обаче душ гела прави кожата ми супер супер гладка и нежна и дори я хидратираше. Soo… It’s a yes from me!\nИ като сме на тема Дав следващите няколко продукта са именно на тази марка. Искам само да кажа този пост не е спонсориран, просто продуктите им са натъпкани с масла, които омекотяват и ухаят страхотно и затова залагам на тях в повечето случаи. Това, което ще спомена сега е лосиона ми за тяло DOVE Purely Pampering nourishing lotion с масло от Ши и ванилия. ОБСЕБЕНА. ОБСЕБЕНА. ОБСЕБЕНА.\nТова е може би един от най-хубавите, хидратиращи, меки и ухаещи толкова нежно и приятно лосиони. Това е втората ми опаковка и искрено мога да кажа, че от месеци съм влюбена в продукта, най-малкото количество е нужно, за да покрие голяма част от кожата и е budget-friendly!\nСъщото важи и за сапуните им, ползвам ги от две години и нито веднъж не са изсушавали кожата ми и аромата им се задържа дълго време. Пробвала съм този, който няма аромат, екфолиращия (най-отгоре), този с ванилията (долните два) и сега ми предстои да тествам cream oil, който също съдържа арганово масло.\nНаскоро видях, че имат и течни сапуни (откога имат течни сапуни, аз защо не знам за това??) и веднага си взех два, като вече съм преполовила единия. Да, познахте, този с ванилията.\nИ последните неща, които си заслужават да бъдат споменати са балсамите за устни на Leocrema – новото попълнение е този с арганово масло (отново :D) и витамин А и Б, който е още по-невероятен и от класическия (този на заден план). Продуктите на тази марка са изключително меки, успокояващи, хидратиращи и дори предпазват от вредите на слънцето. Ползвам обикновения от години, но за първи път пробвах нов вкус и той е новият ми любимец.\nИмам и няколко нови лака, които не са нещо специално или шикозно, но са изключително пигментирани и, въпреки че не са свежи и летни цветове, съм влюбена в тях. От ляво на дясно номерата им са 18, 125, 08 и този на Gabrini - 385.\nТова беше всичко от мен, знам, че беше дълъг пост, но в случай, че сте стигнали до края искрено ви благодаря и дано съм помогнала с нещо.\nХубав ден, четящи\nи до скоро. ♥\nгрижа за тялото Козметика Clear and Clean cosmetics Dove drugstore Golden Rose Haul Leocrema Nivea oil treatment Rexona Schwarzkopf Shauma summer trying new things Yves Rocher


Пожарен кран – Уикипедия\nПожарен кран в Хърватия\nПожарният кран е активна мярка за защита от огън, източник на вода от местната водопроводна мрежа, предназначен да погасява пожари в градски, крайградски и селски райони. Пожарният кран позволява на пожарникарите да закачат маркуч и да получат силна струя вода.\nКогато налягането в мрежата е слабо, пожарният кран се свързва с гъвкав маркуч с пожарната кола и се ползва нейната моторна помпа за повишаването му.\nКонцепцията за пожарните кранове датира поне от 17 век. Това е времето, когато пожарникарите, които отговарят на повикване, копаят надолу към дървения водопровод и набързо пробиват дупка, за да осигурят вода за борба с пожара. Водата запълва дупката и създава временен кладенец, след което водата се изнася с кофи. Дупките след това са запушвани с тапи, обикновено от секвоя, които с течение на времето стават известни като пожарни тапи.\nОцветяването на пожарните кранове има както естетично, така и практическо значение. Най-често използваните цветове са жълто или червено, но има страни където се боядисват в синьо или зелено. Обикновено навсякъде те изискват годишна проверка и профилактика. За отварянето на пожарните кранове се изискват специални инструменти.\n((en)) История на пожарния кран\nВзето от „https://bg.wikipedia.org/w/index.php?title=Пожарен_кран&oldid=10112566“.\nПоследната промяна на страницата е извършена на 19 април 2020 г. в 17:30 ч.


Козметичен Уред За Безиглена Мезотерапия - преносим модел 001 | Красота и стил\n» Козметичен Уред За Безиглена Мезотерапия - преносим модел 001\nКод на продукта : 001\nМезотерапията е ефективен метод за инфилтриране на ценни, полезни вещества в кожата и доставянето им до определени зони (където са най-необходими).\nПовечето разкрасителни процедури действат повърхностно и не винаги имат концентрирано действие. Мезотерапията от друга страна, предлага решение именно в тези насоки. Тя позволява проникване в базалните слоеве на кожата, повишавайки нейната пропускливост и абсорбиращи функции, в резултат на което тя може да бъде подхранена в дълбочина.\nТрадиционната Мезотерапия обикновено се извършва, чрез игли, което прави процедурата не подходяща за прекалено чувствителна кожа. Също така изисква време за възстановяване и причинява дискомфорт по време на манипулация.\nЗа да си спестите всичко това, изберете модерната, безопасна и безболезнена алтернатива – Неинвазивната (безиглена) Мезотерапия. Тя ще ви спести неприятното усещане от убожданията с игли; ще ви осигури много по-голяма ефективност и перфектни резултати.\nБезиглената Мезотерапията се осъществява на два етапа.\nДействие и резултати\nпремахване на лунички и старчески перна; изравняване на тена


Христо Иванов: Мандатът на БСП е мъртвороден - bTV Новините\nХристо Иванов: Мандатът на БСП е мъртвороден\nПолитическите разговори пред медиите се превръщат в предизборна кампания, смята съпредседателят на ДБ\nПубликувано в 18:10 ч. 31.08.2021 г. - Обновено в 18:13 ч. 31.08.2021 г.\n„Демократична България“ призоваваше за преговори преди връчването на третия мандат, защото вярвахме, че това е начинът да избегнем тази ситуация, в която сме в момента – третият мандат се дава на БСП и е мъртвороден, защото БСП няма подкрепа. Сега това изглежда силно като предизборна кампания и не виждаме смисъл да участваме“ – така съпредседателят на „Демократична България“ Христо Иванов обясни в студиото на „Лице в лице“ отказа на дясното обединение да преговаря със социалистите.\n„ДБ е сериозна идеологична сила. Когато има шанс за правителство сме готови да преговаряме, но нека никой не се опитва да ни превръща в миманс за своите сценки на национална отговорност“, подчерта той. По думите му медиите действат „като лека дрога“ на някои политици, а „трябва да изберем между представителна демокрация и представление“.\nХристо Иванов: Третият мандат се превърна в предизборен сценичен реквизит\nСрещата с БСП е предизборен пиар за Корнелия Нинова, смята председателят на ПГ на ДБ\nСрещата с Трифонов – ще има ли нова?\nИванов посочи, че е бил поканен на среща от Слави Трифонов на 7 август, „тогава вече шансовете за първия мандат бяха загубени“. Съпредседателят на ДБ обаче се отзовал, за да каже аргументите си да не подкрепи „безпрецедентно слабо правителство“ и „конструкция, която отваря вратата за влияние“.\nКаква е тази конструкция? „Център извън парламента, извън институциите, който не говори с никого, обкръжен от една малка групичка сценаристи, с които се разговаря трудно; едно плаващо мнозинство, за което никой не отговаря и най-отпред стоят едни хора, които не са подготвени за ролята на министри – тези хора приличат много на пощенски кутии, на сламени хора, на подставени лица“, отговори Иванов.\nИ допълни: „Моят проблем беше конструкцията, която се изгражда, която създава широко отворена врата за корупционни влияния. Откъде ще дойдат е друга тема, но ДПС са най-добрите в тази работа“.\nВсе пак Иванов подчерта, че пак би откликнал на покана на Трифонов: „Смятам, че е възможно да разговарям с него, ако някога съумеем да изградим елементарно общо разбиране за думите. На наша страна е дългата демократична традиция на развитите държави, а на тяхна – желанието им да изобретяват демокрацията от нула“.\nИзненадващо, Христо Иванов не отговори ясно какви са плановете на ДБ за предстоящите президентски избори. По думите му всичко зависи от датата на вота и ресурсите, с които обединението разполага.\nВ същото време той подчерта, че вижда Кирил Петков и Асен Василев като „съмишленици“: „Готови сме да разговаряме с тях


USB 2.0 флаш памет 16 GB - Swivel - store.bg\nчерен (12.60 лв.)син (12.60 лв.)червен (12.60 лв.)\nРазмери 1.9 / 5.6 / 1 cm\nЦена: 12.6012.6012.60 лв.\nИзбери цвят на флашката:\nUSB флаш паметта "Swivel" е удобен и практичен начин за бърз пренос и сигурно съхранение на файлове с документи, изображения или музика. Компактните размери на флашката ви дават свободата да разполагате с нейното съдържание, когато и където и да се намирате. Тя може да се свърже към настолен компютър, лаптоп, портативна колонка или други устройства, които разполагат с USB порт. Нейният дизайн дава възможност за брандиране с лазерно гравиране, дигитален или тампонен печат.\nразмер на флашката: 1.9 / 5.6 / 1 cm\nрекламна площ: 1.3 x 2.5 cm\nЗа да оцениш продукта "USB 2.0 флаш памет 16 GB - Swivel", избери цифрата отговаряща на твоята оценка по десетобалната система:\nОрганайзер със самозалепващи листчета и индекси - Remind Me


СЕПТЕМВРИ ПРОДЪЛЖАВА ДА НИ РАДВА: Щедро слънце и слаб източен вятър...\nСЕПТЕМВРИ ПРОДЪЛЖАВА ДА НИ РАДВА: Щедро слънце и слаб източен вятър (КАРТА)\nПредимно слънчево ще бъде времето днес. В сутрешните часове на места в низините и котловините ще има ниска облачност или мъгла. Ще духа слаб източен вятър. Максималните температури ще са между 23 и 28 градуса, съобщават от Националния институт по метеорология и хидрология (НИМХ).\nДо края на септември времето ще бъде подходящи и за море,...\nАтмосферното налягане ще бъде малко по-високо от средното за месеца, през деня ще се понижи.\nНад планините ще преобладава слънчево време. Ще духа слаб южен вятър. Максималната температура на 1 200 метра височина ще е около 20 градуса, на 2 000 метра - около 13 градуса.\nНад Черноморието ще е предимно слънчево, на места в сутрешните часове с ниска облачност или мъгла. Ще духа слаб до умерен изток-североизточен вятър. Максимални температури на въздуха се очаква да достигна 23 – 25 градуса, колкото е и температурата на морската вода. Вълнението на морето ще бъде 2-3 бала.\nПрез следващите дни температурите ще продължат да се повишават.\nУтре ще бъде слънчево, над западните райони с разкъсана, предимно висока, след обяд - и средна облачност, на отделни места е възможно да превали. Вятърът ще се ориентира от юг-югоизток, ще бъде слаб.\nНа прекрасно лято се радваме тази година. Българите имат...\nВ четвъртък от запад на изток ще има временни увеличения на облачността, на места в Западна и Централна България ще превали.\nВ петък ще бъде предимно слънчево, с купеста облачност след обяд, без валежи. Ще духа слаб южен вятър и максималните температури ще са близки до 30.\nПо всички показатели целият септември е с типично лятно...


Кадрови: ВСС избра председатели на три съдилища – DeFakto.bg\nHome / Законът / Кадрови: ВСС избра председатели на три съдилища\nDe Fakto 23.05.2017\tЗаконът Напишете коментар 1,969 Прегледа\nС пълно единодушие съдийската колегия избра председатели на три съдилища. Гласовете варираха според броя на присъстващите в залата кадровици.\nС 11 гласа „за“ Димитринка Христова Стаматова стана председател на Административен съд – Ямбол.\nТя има над 20 години общ юридически стаж в органите на съдебната власт като младши съдия и съдия. Към момента изпълнява длъжността заместник на административния ръководител – заместник-председател на Административен съд – Ямбол.\nПридобила е административен опит като заместник-председател на съда, и познава детайлно работата му, което ѝ дава увереност да се справи със задачите. В представената Концепция за стратегическо управление на Административен съд – Ямбол, съдия Стаматова поставя като първостепенна цел осъществяването на качествено правораздаване в срок. За реализирането ѝ предвижда мерки като анализ на съдебните решения, които се постановяват от различни състави и обсъждане на казуси с противоречива практика; постигане на единна практика по дела, по които Административен съд – Ямбол е касационна инстанция, посредством провеждане на срещи с районните съдилища; предвиждат се дейности за намаляване на броя на отменените съдебни актове и за повишаване на квалификацията на съдиите и на съдебните служители. Сред останалите набелязани от кандидата приоритети са насърчаване на страните да използват способите за извънсъдебно разрешаване на спорове, както и възможностите за електронен достъп до делата; за повишаване на общественото доверие, за ефективно управление на бюджета на съда. Кандидатът акцентира на ролята на Общото събрание на съдиите за вземане на прозрачни управленски решения в съда, както и за поддържане на добър микроклимат. Обръща се внимание на професионалната квалификация на магистратите и участието им в обучения, както и обсъждане на получения практически опит с колектива. За повишаване на общественото доверие според нея има съществено значение предоставянето на информация за работата на съда; осъществяването на инициативи, насочени към учениците; както и компетентната работа с медиите. Съдия Стаматова заявява желание да продължи реализирането на всички добри практики, създадени в Административен съд – Ямбол, и да допринесе за тяхното надграждане.\nС 12 гласа „за“ Юлита Николова Георгиева–Трифонова бе преизбрана за втори мандат председател на Районен съд – Берковица.\nТя има над 17 години общ юридически стаж в органите на съдебната власт като следовател и съдия. Към момента изпълнява функциите „административен ръководител – председател“ на Районен съд – Берковица.\nТя е мотивирана да кандидатства за втори мандат въз основа на придобития професионален опит, дългогодишната ѝ работа в този орган и изградените у нея качества и умения като административен ръководител. Постигнатите резултати в цялостната организация на работните процеси и в правораздавателната дейност, отчетени в актове от проверки на ИВСС и Окръжен съд – Монтана, ѝ дават увереност, че може да ги запази и надгради. В представената Концепция за стратегическо управление на съда тя поставя приоритети, с които Районен съд – Берковица да се утвърди като справедлива и ефективно работеща институция: постигане на по-бързо и качествено правосъдие; повишаване ефективността на правораздавателната дейност и на предлаганите административни услуги; поддържане на добри взаимоотношения в съда; подобряване на материално-техническата база; прозрачност и публичност на извършваната дейност; кадрова обезпеченост; повишаване на общественото доверие и ефективно управление на бюджета на съда. За реализирането им се предвиждат мерки като повишаване на квалификацията и насърчаване на магистратите да се запознават със законодателните промени и с практиката на върховните съдилища, упражняване на административен контрол върху срочността за разглеждане на делата и за изготвяне на съдебните актове, отбелязва се постигнатият вече от съда положителен ефект в тази насока посредством провеждане на периодични срещи и обсъждания на проблеми в работния процес с Районна прокуратура – Берковица.\nСъдия Георгиева–Трифонова посочва за необходимо да бъдат продължени създадените в Районен съд – Берковица добри практики за пълноценно използване на информационните технологии и разширяване на електронните услуги. Тя акцентира на значението на ежедневното обновяване на интернет сайта на съда за предоставяне на максимален обем информация за неговата дейност. Ефективното управление на съда включва непрекъснато актуализиране на съществуващите системи за управление и контрол на бюджетните процеси.\nС 13 гласа „за“ Атанас Тодоров Динков бе избран за председател на Районен съд – Чирпан.\nТой има над 19 години общ юридически стажв органите на съдебната власт последователно като съдебен кандидат, следовател, прокурор и съдия. Професионалната му реализация, желанието и увереността, че може да допринесе за развитието на институцията, в която работи, го мотивират да се кандидатира за поста. Той си поставя за цел създаване на по-оптимални условия и атмосфера на работа, мотивиране на магистратите да отговорят на завишените изисквания на обществото към съдебната власт и в частност към правораздавателната дейност. Негов приоритет ще бъде гарантиране на върховенството на закона и достигане на европейските стандарти за ефективност, прозрачност и отчетност на правосъдието. За постигането им кандидатът ще работи в посока на усъвършенстване на управлението на съда като гаранция за постигане на ефективно, качествено, срочно и достъпно правосъдие; развитие и интегриране на кадровия потенциал; гарантиране на достъпа до правосъдие и еднакво прилагане на закона; осигуряване на прозрачност, публичност в работата на съда и отчетност. Набелязани са конкретни мерки като осъществяване на ежемесечен контрол по отношение на насрочени дела, неизготвените в срок съдебни актове, спрените дела и други; анализиране на причините, довели до забавяне на дело и обсъждане на мерки за преодоляване; стриктно прилагане на въведения принцип за случайно разпределение на делата; обобщаване на Общо събрание на съдиите и преодоляване на неправилна и/или противоречива практика на съда; сигнализиране на Окръжен съд – Стара Загора и Административен съд – Стара Загора за констатирани противоречия в съдебната им практика или за изразяване на становище по принципни спорни въпроси и други. Кандидатът акцентира на необходимостта от повишаване на професионалната подготовка на магистратите и на съдебните служители.За повишаване на прозрачността, отчетността и публичността в работата на съда се предвижда публикуване на новини за дейността му на неговата интернет страница; прилагане на съществуващите добри практики и утвърждаване на Вътрешни правила за работа с медиите; провеждане на инициативи, насочени към обществото. Съдия Динков намира за особено важно за преодоляване на трудности при връчването и оформянето на съдебни книжа, да се осъществят срещи – обучения по общини с кметове и кметски наместници.\nПредишна „Позиви“ срещу председателя на ВКС в центъра на София\nСледваща Доклад на Инспектората за 2016-а: 497 заявления за мудно правосъдие, обезщетения за 604 648 лева


Защо България не е добро място за живеене - Страница 269 - BgCanada\nДата и час: Пон Окт 26, 2020 2:58 am\nСтраница 269 от 274\nМнение от the_coach » Пон Ное 18, 2019 9:17 pm\nПреди години се обяснявах с една приятелка българка и й викам, Абе тука кльощави, дебели, все клинчета носят. А тя ми отговаря, Клинчета??? Първо тука не знаят какво е клин, тя обула чорапогащник и си мисли че е облякла клин\nМнение от roumensp » Пон Ное 18, 2019 9:24 pm\nthe_coach написа: ↑Пон Ное 18, 2019 9:17 pm Преди години се обяснявах с една приятелка българка и й викам, Абе тука кльощави, дебели, все клинчета носят. А тя ми отговаря, Клинчета??? Първо тука не знаят какво е клин, тя обула чорапогащник и си мисли че е облякла клин\nДа не искаш да ми кажеш, че си праска само по чорапогашник (без пола) по улицата ?\nИ как не знаят какво е клин, след като още навремето викаха "клин" на долнище на анцуг (от тия тесните, с каишка под петата) ?\nМнение от the_coach » Пон Ное 18, 2019 10:00 pm\nМалко неясно съм го написал.... Сори\nМоята позната изказва мнение за канадките дето не правят разлика между клин и по-дебел чорапогащник\nАз лично съм виждал такива дето им прозират месата през чирапогащника Като си мислят че са облечени с клин\nМнение от optics » Пон Ное 18, 2019 10:02 pm\nПавел написа: ↑Пон Ное 18, 2019 5:33 pm\nА, това е добър въпрос. Май не се сещам такъв град\nМнение от Ivan1007 » Пон Ное 18, 2019 10:25 pm\nМи идете в Албания, ако искате да зяпате накипрени момичета да дефилират по улицата. Всяка вечер от 5 до 7 - нагоре по гезмето и после надолу - няколко пъти. Това им е цялото забавление.\nРазбирам ви - в Къри са повече със сарита\nТри години работех downtown Calgary и преимуществено съм виждал облечени с вкус и стил жени, но те обикновено не правят тегели по 8-мо авеню след 5 часа следобед.\nМнение от Pyrelight » Вто Ное 19, 2019 9:03 am\nMи то на мъжете като им омекнат пишките, какво ли им остава?\nДа дращят като изоглавени у форума или да зяпат висша (висша ли е? Като знам едно време по бутиците на Витошка, какви италиански обувки продаваха - за умрели! Купиш ги, обуеш ги и докат се качиш в Бе-Ем-Вието, те се разлепили. )\nМалей това старостта не помага, ще знаеш! Ролкови кънки, падълборд и очила...Жива да не бях!\nМнение от Kpetrov » Вто Ное 19, 2019 10:48 am\nthe_coach написа: ↑Пон Ное 18, 2019 10:00 pm Малко неясно съм го написал.... Сори\nТова най-вероятно е не защото са облекли чорапогащник, а защото месата им, по-точно сланините са им повечко за такъв клин.\nМнение от optics » Вто Ное 19, 2019 12:27 pm\nПетров - в десятката. Така разтягат черен клин, че почва да прозрачнее. А на цвят става 50 процента (не нюанса) сиво.\nМнение от miteto » Вто Ное 19, 2019 1:05 pm\nIvan1007 написа: ↑Пон Ное 18, 2019 10:25 pm Три години работех downtown Calgary и преимуществено съм виждал облечени с вкус и стил жени, но те обикновено не правят тегели по 8-мо авеню след 5 часа следобед.\nМи стой си в downtown Calgary да гледаш облечените с вкус и стил жени, някой да те е карал насила да ходиш по Витошка и да оглеждаш "топ пиченца на токчета 10см"\nМнение от Ivan1007 » Сря Ное 20, 2019 6:42 am\nМнение от 7George » Чет Яну 02, 2020 12:11 am\nДнес е последният ден от 2019 г.\nОтмина още една година.\nИзтече като пясък през пръстите ни.\nИска ми се да направя равносметка на изминалите 12 месеца, но няма смисъл.\nЗа тези 365 дни нищо в живота ни не се промени.\n8760 часа непрекъснати скандали, насаждане на омраза, кражби, корупция и добре организирана престъпна мрежа начело на България.\nВ последният ден от годината вместо да гледаме назад, ми се иска да си пожелаем нещо хубаво за новата 2020 година. misli.gif\nПожелавам си министър-председателят да влезе в затвора за безбройните престъпления, които е извършил през последните 10 години управление.\nПожелавам си виновниците за смъртта на стотици хиляди българи поради престъпно бездействие или злоумишлени действия да си получат заслуженото и да се озоват там където им е мястото, в затвора или в гробищата, за мен е без значение.\nПожелавам си всички, които мразят България да получат за награда това, което замислят на българския народ.\nНа стария и новия главен прокурор пожелавам да отидат да правят компания на министър-председателя в Централния софийски затвор, заради умишленото прикриване на престъпленията на управляващите националисти.\nНа министърът на войната пожелавам да започне война, без значение с кого.\nПо този начин самият той ще стане инициатор на собственото си падение и ще последва съдбата на Саддам Хюсеин и Муамар Кадафи.\nВ по-глобален план си пожелавам световен мир, който, разбира се, е невъзможен, докато настоящите политици (комунисти, нацисти, фашисти, националисти, ислямисти) са на власт.\nНа британците пожелавам скъп, бавен и болезнен Брекзит и скорошен разпад на иначе симпатичната им държава.\nРазбирам, че им е писнало от балканската шуробаджанащина и алъш-вериши, който са се наложили като стандарт в европейската и международната политика, но бягството не е решение на проблема.\nНезнайно защо британците си мислят, че като напуснат Европейския съюз ще могат да се отърват от балканския манталитет.\nСамият факт, че напускат показва, че те вече са възприели този байганьовски начин на мислене, като свой собствен.\nАко действаха като британци щяха да намерят начин да се противопоставят на шуробаджанащината и да променят Европейския съюз отвътре.\nНа американците пожелавам Тръмп да ги управлява за втори път за още 4 години.\nЗа това време той ще успее да направи Америка отново силна, но всъщност тя ще е по-слаба от всички останали.\nТова, което Тръмп не осъзнава е, че сме силни, когато сме заедно.\nЗатова на Народното събрание пише: "Съединението прави силата".\nЗа съжаление българските политици са неграмотни и не могат да четат.\nНа българският народ пожелавам и за напред да избира некадърници и престъпници на ключови държавни постове и като резултат от това хората да продължават да обедняват, да продължават да умират от лечими болести, катастрофи да се случват по пътищата, децата да стават все по-необразовани, а старите хора да продължават да мизерстват.\nПожелавам на България в най-близко бъдеще да изчезне колкото може по-бързо като държава, за да освободи място за настъпващите орди от Азия и Африка.\nЕх, че хубави пожелания измислих, дано да се сбъднат на 100 %.\nА вие какво си пожелавате за идващата 2020 г.?\nТочно в 00:00 на 1 януари 2020 г. в началото на новата година си пожелайте нещо хубаво, сега му е времето да си измислите желанията.\nП.п.: Сега забелязах, че на 02.02.2020 г., 20.02.2020 г. и 22.02.2020 г. в датите ще има само нули и двойки.\nПоследно това се случи през 2000 г. и 2002 г.\nСпомням си, че тогава бях ученик и си мислех какво ли ще е бъдещето през 2020 г., колко ли хубав ще бъде живота ми, как ще имам семейство, деца, хубава работа и нормален живот.\nЕ, оказа се, че бъдещето е също толкова скапано като миналото, но поднесено в нова, по-лъскава опаковка.\nСледващите такива дати само с нули и двойки ще бъдат след 2 години (2022 г.) и след 200 години (2200 г., 2202 г., 2220 г., 2222 г.).\nСлед това такива дати ще има чак през третото хилядолетие.\nСкъпи съфорумци, пожелавам ви да сте дълголетни и да доживеете поне до 2222 г., когато партия ГРОБ и лидера й Борис Бойков още ще са на власт и ще изпълняват петилетка след петилетка.\nДо 2222 г. проблема с водата на Перник ще е решен, ще пристигнат новите F-16 Block 70/72, ще е приключил строежа на Турски поток и на автомагистрала "Хемус" и ще започне строителството на АЕЦ "Белене".\nДа живеят управляващите националисти, да живее Майка България!\nМнение от optics » Чет Яну 02, 2020 4:11 pm\nДжордж, забравил си култовия таг\nМнение от SFBG82 » Съб Яну 04, 2020 3:45 pm\nАко България не беше добро място за живеене нямаше българските ученици да имат повече медали по Математика от Канада при в пъти по-малко население. Канада винаги ще си остане 5-та глуха спрямо европейска България.\nМнение от roumensp » Съб Яну 04, 2020 4:09 pm\nSFBG82 написа: ↑Съб Яну 04, 2020 3:45 pm Ако България не беше добро място за живеене нямаше българските ученици да имат повече медали по Математика от Канада при в пъти по-малко население. Канада винаги ще си остане 5-та глуха спрямо европейска България.\nТова е благодарение на няколко човека от училища с повишено изучаване на математика. Едно такова момиче, печелило медали ми е роднина и е потенциален емигрант.\nОстаналите в “европейска България” са доста под средното за света ниво и отстъпват дори на “азиатска Турция”.\nBTW в твоята класация първи са братския Съветски Съюз и всички знаем те какво чудесно място за живеене бяха.\nДай на шефовете да прочетат ей това: Половината ученици тотално неграмотни\nАко ти плащаха за свършена работа, а не на бройка дори и минималната за БГ нямаше да изкараш.\nМнение от 7George » Нед Яну 05, 2020 12:04 pm\nИ каква е тука "свършената работа" – завърнали се емигранти или що? Имам един приятел, дето вече 2 пъти са завръща окончателно в БГ и 2 - 3 пъти – в Канада, та трябва да има някаква далавера...


Социалните извращения на другарката Масларова с българските пенсионери - откровен цинизъм...\nНаписано от Божия Божилова\nЗадават се избори и старата столетница отдавна е разработила пълна програма за спечелването им отново. С всички средства и на всяка цена! Както се пее в една стара песен: “Партизан за бой се стяга...”. В тази програма са включени всякакви сатанински планове и методи, с които комунистите разполагат в изобилие.\nЕдна от “блестящите” им инициативи, която отдавна вече е в ход - заделянето на 6,5 милиона лева бюджетни пари за програмата “Активно стареене”, с която е безпределно ясно, че се преследват няколко цели:\nÞ да се захрани залинелия туристически бизнес на “наши” другари, като пловдивския Георги Гергов, Николай Банев, Стефан Личев и други знайни и незнайни “партийни войни”, като се изпратят 15 000 пенсионери да почиват в петзвездните им празни хотели;\nÞ правейки това благодеяние с парите на данъкоплатците да се замажат очите на най-верните и бедни избиратели на Партията с надеждата, че пак ще ги докарат до урните, за да гласуват за хората, които унизиха достойнството им и ги доведоха до просешка тояга;\nÞ словоохотливата и празнодумна "социална" министърка да успокои гузната си съвест на изключително лош управленец с фалшивата теза, че е помогнала на “нашите родители” да почиват достойно.\nДали Eмилия Масларова си дава сметка, че тези хора мизерстват и повечето от тях са затънали в неизплатени сметки за парно, данъци и ток, че нямат пари да си купят билети до предлаганите им курорти. Виждала ли е другарката Масларова количките, с които пазаруват същите тези хора в хранителните вериги и в които се търкалят обикновено една или най-много две кофички кисело мляко, хляб и още нещо дребно. Замисляла ли се е как се чувства човек, който години наред е принуден да харчи парите на децата си, за да посрещне най-скромните си разходи. Знае ли тя как се чувства един възрастен човек, който не може да купи подарък на внучето си. И на същия този човек - беден, съсипан и огорчен от безхаберието на управляващите, но със съхранено човешко достойнство, да предложиш милостиня, пък била тя под формата на почивка в петзвезден хотел. Всъщност, дали разбира госпожа Масларова от човешко достойнство или тази морална категория й е непозната... Навярно тя отсъства от моралния кодекс на партията, чийто идеи тя изповядва.\nБългарските пенсионери определено биха се чувствали по-добре, ако вместо курорт им бяха прибавили периодично макар и малки добавки към пенсиите, за да покрият нуждите си. Пък ако могат да заделят от тях, нека сами да решат как да ги похарчат и на какъв курорт да отидат. Както го правят всички нормални хора. Защото “социалната” министърка трябва да знае, че те са нормални хора с достойнство и трябва да имат свободата сами да определят живота и свободното си време.\nИ за да излезем от територията на емоцията, предлагаме две простички и напълно изпълними инициативи, които са не само в пълномощията, но и в задълженията на социалния министър:\nÞ да се разработят и осигурят финансово (а не като “Програмата в подкрепа на майчинството”, която ту работи, ту не работи) пакет от програми за ангажиране на всички можещи и желаещи да се трудят пенсионери, които да допълват доходите си по почтен и достоен начин. Много от тези хора имат потенциал, опит и знания да допринесат за развитието на затъналата ни в корупция, простотия и безнадежност страна;\nÞ тези 6,5 милиона лева, както и определен процент от брутния вътрешен продукт да бъдат разпределени към пенсиите под разумно определен праг (например 400 лева) под формата на тримесечни добавки или добавки за Коледа, Великден, националните празници...\nПредстоят поредните избори - време е всички почтени и нормални хора да проявят активно гражданско поведение и изпратят Емилия Масларова и нейните другари там, където им е мястото! Докога нашето общество ще толерира безобразията на своите управляващи? Докога ще подкрепя с гласовете си тяхното безкрайно реанимиране? В света на днешните управляващи царува небивала арогантност и незачитане на човешките права. Свидетели сме на непрекъснати и последователни опити за ограничаване на личната ни свобода и възкресяване на едно безвъзвратно отминало и безхаберно минало.\nВреме е наистина да се сбогуваме с това минало, за да можем да продължим достойно напред...


Перуански джаз | webcafe.bg\n23.09.2010, 10:44 (обновена 23.09.2010, 12:02)\nИска му се да е някъде другаде, много, много далеч. Протяга ръка и я докосва по рамото. Не се обръща - „Остави... Не е необходимо". Пръстите му замръзват при допира, неловката тишина изтегля емоциите му като вакуум. Тогава се появява музиката...\nОще от Георги Томов\nАромат на несъхранена невинност\nСиндромът на кукувицата\nОтворих очи и я засънувах\nКогато перфектната жена проговори\nРитъм, идващ от 16 296 км\n66 процента от жените: Българският мъж става за любовник\nЗащо отказах мъжете и се върнах към цигарите – 2\nГадни Бели Мъже\nДа си купиш приятел в Мрежата\nТръпката в Elmaz: Come to cum\n- Здравей, отдавна те имам в "приятели", но не сме си писали. Имаш интересни статуси, доставя ми удоволствие да ги чета.\n- Охо, дори четеш, похвално. Не си тъпа "телевизионна" кифла\n- Телевизия не гледам, виж кино - да. Но предпочитам театъра.\n- Напоследък освен Камен Донев няма какво да се види и в театъра\n- "Казанова" в "Сълза и смях" с Владо Карамазов... два пъти съм го гледала и двата пъти се усещах различно, трябва да видя трети път как ще е.\n- Иди и виж - има такъв филм.\n- "Казанова" ли? Има, да.\n- Не, "Иди и виж" - има такъв филм, на Климов, най-силният филм за войната.\n- Не понасям филми за войната, отегчават ме, ела с мен на театър, имам два билета...?! Къде изчезна, уплаши ли се ;)))))))) пробвах те. Още не е сезон.\n- Телефон... на колко години си, омъжена ли си, хубава ли си?\n- Ако така ще комуникираме, аз съм пас, съжалявам.\n- Майната ти тогава!\n- Грозен език. Аз никога не си позволявам да казвам или пиша такива неща\n- Предизвикваш ме. С какво право се ровиш в живота ми. Грозна съм !\n- Не си грозна. Сигурно си дебела.\n- Лека нощ, няма какво да си кажем повече.\nНе го впечатли, но странно защо го заинтригува. Прегледа профила й - музикални препратки, главно класика. Няма лична информация, снимки, както и мечета, ферми, сърчица. Много малко "приятели".\n- Тук ли си?\n- Няма ме...\n- Ха-ха-ха, "колкото повече мечо гледаше, толкова повече зайо го нямаше"...\n- Успя да ме разсмееш...\nЗапочна да качва на стената му линкове към музика. Шопен, Вивалди, Найджъл Кенеди, Апокалиптика. Той отговаряше с фотоси от Хелмут Нютън, Жорж Негрет или Габриел Фигeроа. Разбра се, че не знае кой е Бунюел, само е чувала за Алмодовар, гледала е нещо от Саура, но не помни какво. "Кармен?" - "Да, "Кармен" - Пако Де Лусия, страхотен."\nНе се превземаше, беше естествена и когато нещо не знаеше, питаше. Него, не Google, както правеха повечето. Препоръчаше ли й филм, след няколко дни установяваше, че си е направила труда да го намери и гледа. За книгите не беше така, явно четенето не я влечеше.\nГовореха за това дали разменените между непознати директни, "ровещи" в душата въпроси имат шанс за искрени отговори. Не лишават ли от удоволствието да се разгадава, допълва, измисля.\nЛичната информация, ревниво пазена в началото, надничаше час по час от кореспонденцията им, постепенно всеки от тях започна да оформя пъзела на човека отсреща. Бавно, внимателно, частица по частица. С нюансите, полутоновете, светлосенките, тръпката на очакването и мъдростта на търпението.\nЧелистка, обиколила света с различни формации, май скандинавски. По някаква причина с това е приключено, връзките й помагат да започне работа в СЕМ, слуша по цял ден радио програми. Скучно и затъпяващо. Може би това я кара да влиза в нета, за разнообразие. Никога не си позволи виртуални волности, на каквито той бе свикнал, но така и не посмя да предложи.\nДразнеше го само навикът й да изчезва, без да каже "чао", "лека вечер" или поне "момент". Ей така, както си пишеха, понякога без да завърши изречението. Чакаше я и се ядосваше, заричаше се да я зареже, каза и го, но това не я промени, дори не последва коментар.\nБила е омъжена или е имала сериозна връзка в миналото, болезнена явно тема. Когато й писа за своята интерпретация на най-късия роман в света - бял лист, с текст на ръка и телефонен номер на ресни: "Продаваме неизползвани комплект дрешки и аксесоари за бебе", тя поства на стената си „ТАБУ!!!" и изчезна за седмица.\nАрхитект, успяващ по-скоро с бизнес усета си, отколкото с полет на фантазията, разглезен от всеобщото женско внимание и обожанието на талантливата си съпруга, чиито творчески идеи експлоатира. Напоследък свободното му време с значително повече от заетото, затова и се застоява в Мрежата. Плаши го времето "след", когато погледите на хубавите жени по улицата ще преминават през него.\nКонтактът им доставяше радост, после стана необходимост, доведе до силен емоционален пик, за разлика от общоприетото - не сексуален, а романтичен. Пишеха си нежно, задъхано, с апломб и си повярваха, първо на себе си, а после и един на друг.\nИ двамата имаха нужда от това, но с течение на времето думите започнаха да се поизносват, в неспирно търкаляне по екрана, станаха предвидими. Трябваше да се направи нещо - преди връзката им или каквото беше, да изтлее предизвестено тъжно.\n- Какво ще правиш днес след обяд? Искаш ли да се видим на кафе?\n- Искам. Какво ще кажеш за едно кино. Все ще намерим нещо, което си заслужава. В "Арената" става ли?\n- Добре, с пуканки и на последния ред, като ученици.\n- Да бе, да се нахвърлиш да ме целуваш и нищо да не видя от филма.\nОпасенията му не се оправдават, хубава е, висока, по-скоро слаба, изглежда неприлично млада, може би заради стила на обличане. Леко е отнесена, очите й са тъжни, ушните й миди почти не се забелязват сред бухналата и къдрава коса, в двете има пъхнати капсули.\nТой прави жест - "?", „Безжични са, последна технология.", "?", "Музика", "Каква?", „Перуанска. Джаз. Нещо като Сусана Бака, но по-добро", "Аха"- но всъщност няма понятие.\nОпитва се да поведе разговор, малко приповдигнато, по-скоро е монолог - не е сигурен тя чува ли го. Жестовете и мимиките й са съвсем на място... Спокойна е, но видимо очаква някаква развръзка, докато отпива "двойно кафе, чисто, мерси". Той млъква.\nВлизат в салона след рекламите, непрогледно е след ярко осветеното фоайе. Тя се обръща и впива устни в неговите. Отговаря й плахо, но това не я спира. Прокарва ръка по чатала му, отдолу нагоре, стига до колана и я плъзга вътре. Инстинктивно й помага, гълтайки корема си, притеснен, че ще ги видят. Стиска го леко, колкото да се увери, че това, което очаква, е на място, тръгва към изхода. Мълчат, тя сяда в колата, като поклаща ритмично глава.\nВ хотела се съблича трескаво, отказва помощта му, показва му с жест да не се бави, не маха капсулите, музикалната кутия с размер и форма на запалка е сгушена между гърдите й - кръгли и сочни.\nБута го по гръб на матрака, не грубо, но достатъчно настоятелно. Лежи гол и надървен, с прибрани крайници. Застава права, стъпалата му докосват бедрата й. Разтваря ги, сяда на краката му и се плъзга бавно напред, с изправено тяло. Усеща движението по влажната диря.\nДостига бариерата, повдига се леко, колкото да я преодолее, навежда се и тръгва назад. Айподът се разлюлява гневно, напуснал убежището си.\nПрониква в нея, мудно, цяла вечност, по микрон на всяка календарна година. Обгръща го плътно, всмуква го като месоядно алено цвете. Извита назад, затворила очи, поклаща глава в такт с чуваем само от нея ритъм. Няма вид да е тук. Гали зърната си, набъбнали и много бледо розови, почти колкото гладкия, вертикален белег, с груби краища, тръгващ ниско долу като продължение на естествената и цепка, храснат през стегнатия и корем чак до едната и подмишница.\nТова, кой знае защо, го плаши и отвращава. А може би просто не може да понесе отсъствието й. "Какво правя тук?"\n"Ще ми спадне!" Може да се случи всеки момент, опитва да се съсредоточи, да си спомни много възбуждаща сцена от богатия си сексуален опит. Изпада в паника, нищо няма да помогне. Точно тогава тя стяга някаква тайнствена група мускули, все едно му го стиска с ръка, побъркващо е, крясък болезнено удоволствие, очите му се обагрят в кръв, не вижда леката и като морски полъх усмивка, пристъп на апнея нагнетява мозъка му, избухва...\nВдиша с хрип, ще прави опити, но никога няма да възстанови ясно последните мигове. Тя е в своята част на леглото, с гръб към него, неподвижна, студена и гладка като отчупен сталактит.\nИска му се да е някъде другаде, много, много далеч. Протяга ръка и я докосва по рамото. Не се обръща - "Остави... Не е необходимо". Пръстите му замръзват при допира, неловката тишина изтегля емоциите му като вакуум. Тогава се появява музиката.\nНакъсан ритъм, идващ от шестнадесет хиляди двеста деветдесет и шест километра. Кирпичена музика от Оджантайтамбо!\nOще: facebook връзка джаз секс\nРегистриран на: 24.11.2010, 23:38\n5 Sien | 25.11.201000:05\nПЕРФЕКТЕН тип Жена!\nТази жена знае, че е по-важно душевното съвършенство от физическото. (Физическите цикатрикси обикновено са в резултат на травми, но за жалост могат да породят погнуса в насрещния човек. Съвършени хора няма.)\nРегистриран на: 06.09.2010, 03:03\n4 baba | 25.09.201021:17\nДа, така е..Прав е Екзюпери. За това, започваме да си служим с цитати:\n"Observe the wonders as they occur around you.\nmoving through, and be silent."\nРегистриран на: 28.08.2010, 13:10\n3 Georgo D' Tomazi | 25.09.201020:58\nдори само БАБА да ме чете, пак си заслужава да бъда "пирфектен"\n"Съвършенството е достигнато, не когато няма какво повече да се добави, а когато няма какво да се премахне." Антоан дьо Сент Екзюпери\n2 baba | 25.09.201017:56\nТова напомняне за Сусана Бака много добре. Интересен и доста точен портрет на определен тип жена.Да живее Естетизма!\n1 baba | 25.09.201017:40\nСъветите за правопис, които буквално взривиха интернет Коментари (9)\nЗаконът на Исландия, който ядоса евреи и мюсюлмани Коментари (25)


Bam Bam Pale Ale – кит за варене на крафт бира – Направи си бира ООД\nBam Bam Pale Ale – кит за варене на крафт бира\nОсвежаващ светъл ейл. Хмелените ароматите на лимон и лайм силно напомнят за домашна лимонада, но тази е с алкохол!\nПрепоръчваме да се насладиш на тази напитка добре охладена. Можеш да експериментираш със сухо охмеляване за допълнителен слой аромати.\nколичество за Bam Bam Pale Ale - кит за варене на крафт бира\nМалц: Viking Malt Пилзен Zero, Голдън Ейл\nХмел: Cascade, Centennial, Columbus\nНето тегло: 5.2 kg


Ердоган: F-16 сами са решили да свалят Су-24 | Светът днес\nТурските изтребители F-16 самостоятелно са решили да свалят руския самолет, заяви президентът на Турция Реджеп Ердоган.\n“Турция няма интерес от възникване на напрежение с Русия. Нашите държави имат консултативен съвет на високо ниво, имаме високо развити икономически отношения. Ние не можем да желаем напрежение, подобно на днешното, в отношенията с държава като Русия, – цитира думите му France 24. – За Турция този инцидент е абсолютно нежелателен, но за съжаление той е факт. Но ние не оценяваме това като източник на напрежение. Нашите държави трябва да си стиснат ръцете и да продължат сътрудничеството си”, – счита турският президент.\n“Това са били два самолета, чиято принадлежност не е била установена. Те са летели откъм Сирия в посока навътре в турска територия. В продължение на 10 минути са им пускани предупреждения, за да не пресекат турската граница. Въпреки това, те са продължили полета си в същата посока. Веднага след като са навлезли в турското въздушно пространство, към тях са насочени два наши изтребители F-16. Първият от самолетите, забелязвайки изтребителите, незабавно е напуснал турското въздушно пространство, влизайки обратно в Сирия. Вторият самолет не е направил това”, – казва Ердоган.\nСпоред него, турските изтребители самостоятелно са решили да свалят руския самолет.\n“Според установените от нас правила за откриване на огън, изтребителите F-16 самостоятелно са започнали обстрел на руския самолет”, – съобщи президентът на Турция.\n“Абсолютно невъзможно е всичко това да се оценява като повод за начало на война, защото всяка държава има подобни правила за откриване на огън”, – подчерта Ердоган, отговаряйки на въпрос „предстои ли война с Русия”.\nТурският президент припомни в тази връзка, че “подобни случаи на нарушаване на въздушното пространство между двете държави вече е имало на 3 и 4 октомври”.\n“По онова време ние реагирахме по друг начин, аз позвъних в Русия, за да подчертая, че това са некоректни действия. И че има правила за откриване на огън, които въоръжените сили на Турция могат да приложат. И че всичко това може да създаде сериозни проблеми”, – каза той.\n“Подобни неща са се случвали и в района на Черно море, когато в продължение на 15 минути имаше нарушаване на въздушното пространство на страната. Тогава ние също проведохме разговор с руската страна. По време на срещата с господин Путин на G20 обяснихме, че не следва да се постъпва така, за да не се създават бъдещи проблеми. Не трябва да забравяме, че намиращият се в небето летец е задължен “автоматично” да изпълни задачата си. За това не му трябва втора заповед, той има установени правила за откриване на огън”, – каза турският президент.\n“Моята задача е да защитавам въздушното пространство на страната от нарушители”, – каза президентът на Турция.\nТой припомни в тази връзка, че границата със Сирия е 911 километра.\n“Не бива да допускаме подобни нарушения на въздушното пространство.Мисля, че същите мнения има и в Русия – едва ли тя ще каже “добре дошъл” на чужд самолет, който влезе в нейното въздушно пространство. Сигурен съм, че няма да каже това. Те ще го предупредят. И ако той се подчини – добре. Ако не се подчини, то те ще постъпят по съответния начин. Затова става дума – за правото на държавен суверенитет. Нито една държава не бива да се отказва от суверенитета си нито по море, нито във въздушното си пространство. В тази сфера трябва да сме много внимателни”, – каза Ердоган.\nТой счита, че “Русия е подходила откъм неправилен ъгъл към проблема”.\n“Става дума не да се намери конкретният виновник за случилото се. Ние имаме всички записи на летците. Подобни конкретни данни имат и нашите съюзници от НАТО. Но Русия има ли такива данни?”, – попита той.\n“Данните на съюзниците, както и данните на НАТО, потвърждават съществуващите сведения в Турция”, – подчерта Ердоган.\n“Руските летци в продължение на 5 минути да предупредени 10 пъти, всичко това е записано и се излъчва по турските телевизии. Русия следва да има предвид това”, – каза той.\nЕрдоган квалифицира като “провокация” събитията около посолството на Турция в Москва.\n“Това са погрешни действия. Те могат да се случат и в моята страна, но аз няма да разреша това. На мястото на произшествието незабавно ще бъдат насочени правоохранителите и подобни действия няма да се допуснат по отношение на посолства”, – каза президентът на Турция.\n“Дипломатическите представителства се замират под защита на държавата, на територията на която са разположени. Да не гарантираш това – означава да нарушиш правилата на международната дипломация”, – каза Ердоган.\n“Полицията в Русия не трябваше да допуска демонстрантите да чупят прозорците на турското посолство, все едно са отишли на футболен мач”, – отбеляза той.\n“Опечалени сме от подобен подход. Ще запазим спокойствие, но няма да променим позицията си”, – каза Ердоган.\n← Давутоглу: Сваленият самолет не бива да отклонява света от борбата срещу ИД\nЕрдоган: Ако Русия свали наши самолети над Сирия, ще започнем война с Русия →\nЕдин отговор на “Ердоган: F-16 сами са решили да свалят Су-24”\nГ.Иванов 27.11.2015 в 10:48 · · Отговор →\nХа-ха-ха, на това място – след такива речи, всички вече се търкалят по земята от смях!… 😀\nТози психопат освен, че е ислямо-фашистки грандоман и агресивен империалист, се оказва и смешник! Хората ще си разчекнат устите да се смеят на такива изказвания!\nЯвно, Пърдоганчо, за да не си „загуби лицето“, предпочита да го замаже с фъшкии. Не само, че ще го загуби, ами вече го е загубил. А накрая, както е тръгнало, ще си загуби и главата – веднага, след като загуби и властта.\nЕто, започна вече да върши репресии над журналисти… Те пък вече започнаха да го изобличават, независимо от опасността… Да… Когато задуха северният вятър и започне да клати турското дърво, даже и най-упоритата маймуна не може да се задържи на клона. Ще бъде изтръскана, а пък долу какво я чака – леле, мале… Вай-вай, аман-аман.


Отборът на ОУ "Бачо Киро" е общински първенец във възрастта 5 – 7 клас | Вестник Борба - областен всекидневник, Велико Търново\nОтборът на ОУ „Бачо Киро“ спечели общинските ученически игри по баскетбол. Воденият от Марияна Делиева тим записа две победи във възрастта 5 – 7 клас и взе купата при момчетата. В първия мач от турнира в залата на стадион „Ивайло“ представителите на СУ „Вела Благоева“ надиграха със 76:47 връстниците си от СУ „Св. П. Евтимий“. Много силни изяви имаше състезателят на „Етър-49“ Николай Василев, отличил се с 56 точки.\nВъв втората среща от програмата баскетболистите на СУ „Бачо Киро“ победиха срещу тима на СУ „Св. П. Евтимий“ със 72:53.\nТака двубоят им с отбора на СУ „Вела Благоева“ се очерта като финал. Той бе спечелен с 59:42, а с това дойдоха и първото място и участие на областния етап от игрите.\nНа 15 февруари общинските ученически игри продължават във възрастта 8 – 10 клас, а на 22-и са срещите при средношколците 11 – 12 клас.\nОт днес до 19 февруари в мултифункционалната зала до СУ „Ем. Станев“ е турнирът по волейбол. На 20 и 21 февруари в зала „Сава Величков“ е надпреварата по бадминтон, а на 23-и този месец в закритата писта на стадион „Ивайло“ са общинските игри по лека атлетика. Тенисът на маса е насрочен за 28 февруари в ОУ „Бачо Киро“.\n← Свищовлии с успех срещу корав третодивизионен тим\nОспорван четиринайсети кръг в Баскетболната лига – Център, „Локомотив“ измъкна победа с точка от наказателен удар →\nАласана Мане се връща в „Етър ВТ“


МВР обучава 3000 полицаи за борба с битовата престъпност - По света и у нас - БНТ Новини\nОчаква се до края на годината да има нови 3000 полицейски служители в МВР, които ще помагат в борбата с битовата престъпност. Това обаче не означава, че във всяко населено място ще има полицейско присъствие, уточни вицепремиерът и министър на вътрешните работи в оставка Румяна Бъчварова. В някои села ще има патриулиране и въвеждане на други технически мерки за по-интензивно строителство на системи за видеонаблюдение и инсталиране на паник бутони.\nРумяна Бъчварова, вицепремиер и министър на вътрешните работи в оставка: Започваме един процес, даваме възможност и на административните мерки да бъдат въведени, за да създадем един нов и по-интензивен ред за борба с битовата престъпност. Още една-две седмици нашето правителство ще работи по тази организация, но всяко следващо ще влезе в една организация, която е създадена и дава резултати.\nРимяна Бъчварова обясни, че тази организация е създадена сега, а не по-рано, защото е била нужна промяна в Закона на МВР, както и пари. С отпуснатите средства за гориво сега е възможно да се активира патрулирането, а с останалите 2 млн. лева ще бъдат закупени 300 нови автомобила, така че до май месец МВР ще разполага с 600 нови автомобила.\nОще акценти от разговора с Румяна Бъчварова гледайте във видеото.\nСамо една четвърт от селата в България са с постоянно полицейско присъствие


Съвети, чрез които ще станете много по-продуктивни | Новини от Novinite.EU\nГъвкавите условия на труд стават все по-разпространени, особено в някои професионални области. Доста служители например имат опцията да работят от вкъщи. Тя крие своите рискове, сред които са по-трудното съсредоточаване и организиране.\nОт Business Insider обаче дават няколко съвета, чрез които ще станете много по-продуктивни вкъщи, отколкото в офиса.\nПродължителното седене може да бъде много вредно за здравето, а и честите кратки почивки ще се отразят добре на мисловния ви процес – ще освежат мозъка ви и ще ви помогнат да подредите задачите си.\nНищо не “яде” толкова време, колкото висенето във Facebook и Instagram. Определете си часове, в които ви е забранено да влизате в тези сайтове. Тук се изисква самоконтрол, но след няколко опита ще свикнете.\nНе е необходимо да е от 9 до 5, но ще помогне на личната ви организация, ако имате конкретни часове за работа. Хубавото на работата от вкъщи е, че можете да се съобразите с вътрешния си часовник – някои хора се чувстват продуктивни сутрин, други – вечер.


I. ОТКРИВАНЕ НА ПРОЦЕДУРАТА ПО ИЗБОР НА ОРГАНИ ПО ДЕЙСТВАЩОТО ЗАКОНОДАТЕЛСТВО\nВ 6-месечен срок преди изтичане на законоустановения мандат на органи или преди посочения в закона срок водещата постоянна комисия информира Народното събрание за изтичане на мандата или срока и изготвя проект на решение за откриване на процедура по избор, изцяло или частично, на органи по действащото законодателство.\nНа следващото редовно заседание Народното събрание с решение открива процедурата по избор на органа.\nС откриване на процедурата по избор Народното събрание създава временна комисия, която подготвя и организира избора и внася кандидатурите за разглеждане и гласуване от Народното събрание. Във временната комисия участват народни представители, преимуществено членове на съответните специализирани постоянни комисии на Народното събрание.\nСъставът на времената комисия се определя на паритетен принцип – по трима народни представители от всяка парламентарна група, които са членове на съответната водеща комисия, като числеността й се определя от Народното събрание по предложение на водещата комисия. Времената комисия има един председател и двама заместник-председатели.\nНародното събрание избира ръководството и състава на временната комисия с решението по т. 2.\nСлед издигането на кандидатурите за органа всеки член на временната комисия декларира по съответния законов ред наличието на конфликт на интереси и други свързаности с номинираните за съответната позиция.\nВременната комисия се избира за срок до окончателно приключване на избора на органа от Народното събрание.\nЗаседанията на временната комисия са открити. Заседанията на временната комисия се излъчват в реално време в интернет чрез интернет страницата на Народното събрание.\nВ заседанията на временната комисия без право на глас имат право да участват представители на юридически лица с нестопанска цел, регистрирани за осъществяване на дейност в обществена полза. Представителите на гражданските организации и движения имат право да задават въпроси, да представят свои писмени становища и да вземат участие в разисквания на временната комисия.\nВсеки член на комисията може да покани за участие в нейно заседание отделни физически лица или представители на юридически лица, имащи отношение към избора.\nГраждани могат да присъстват на заседанията на комисията при спазване режима на достъп и съблюдаване на реда в Народното събрание.\nЗа заседанията на временната комисия се водят пълни стенографски протоколи, които се изготвят най-късно до 3 (три) дни след заседанието. Протоколът се подписва от стенографа и председателя на временната комисия най-късно до 3 (три) дни след изготвянето му и се публикува на специализираната подстраница в интернет страницата на Народното събрание в деня на подписването му или най-късно на следващия ден.\nВременната комисия осъществява своята дейност съгласно разпоредбите на Правилника за организацията и дейността на Народното събрание, отнасящи се до дейността на постоянните комисии.\nПредложенията за кандидати за попълване състава на органа се правят от оправомощените по закон лица чрез деловодството на Народното събрание до временната комисия.\nСрокът за подаване на предложения се определя от Народното събрание с решението за откриване на процедурата по избора.\nПредложенията се правят, при условие, че е налице предварително писмено съгласие на кандидата по образец и се придружават от подробни писмени мотиви.\nКъм предложенията се прилагат съответните документи, удостоверяващи наличието на изискуемите по закон условия за заемане на длъжността, сред които, но не само: подробна автобиография; декларация, свързана с изискванията за допустимост, ако такава е предвидена в закон; ксерокопие от диплома за завършено висше образование; документи, удостоверяващи изискуемия стаж (копие от трудова или осигурителна книжка, справка или служебна бележка от съответната институция и др.); свидетелство за съдимост.\n(1) За всеки кандидат се определя чрез жребий член на временната комисия, който обобщава събраната за кандидата информация, представя кандидата по време на изслушването и съставя доклад за кандидата въз основа на изслушването и събраната за кандидата информация.\nПУБЛИЧНО ОПОВЕСТЯВАНЕ НА КАНДИДАТУРИТЕ\nПредложенията заедно с подробна професионална биография на кандидатите и документите по т. 4 от раздел „Издигане на кандидатури” се публикуват в срок до 3 (три) работни дни от получаването им на специализираната подстраница в интернет страницата на Народното събрание. Публикуват се и името и мотивите на лицето, издигнало съответната кандидатура.\nПубликуването на предложенията и документите по т. 4 се извършва в съответствие със Закона за защита на личните данни и Закона за защита на класифицираната информация. Всички данни в документите на кандидатите за съответния орган, които са лични данни по смисъла на Закона за защита на личните данни, се заличават.\n(1) В 14-дневен срок от публикуването на кандидатурите всеки кандидат представя на временната комисия концепция за работата си като член на органа на хартиен и електронен носител, както и декларация за имотното си състояние и произхода на средствата за придобиването на имуществото си по образец (Приложение №1 към Правилата).\n#8211; лична мотивация за заемане на длъжността;\n#8211; очертаване на основните проблеми и предизвикателства в работата на органа, за който кандидатът е номиниран;\n#8211; визия за развитие на органа и конкретни мерки за справяне с посочените проблеми и предизвикателства.\nКонцепцията и декларацията се публикуват в срок до 3 (три) работни дни от получаването им на специализираната подстраница в интернет страницата на Народното събрание.\nЮридически лица с нестопанска цел, регистрирани за осъществяване на дейност в обществена полза, и граждани не по-късно от 1 (една) седмица преди изслушването на кандидатите могат да представят на водещата постоянна комисия по пощата на адрес: гр. София, пл. „Княз Александър І” № 1, на вниманието на водещата постоянна комисия или в електронен вид на e-mail: (да се посочи), становища за кандидата, включващи и въпроси, които да му бъдат поставяни. Анонимни становища и сигнали не се разглеждат.\nВъпросите се изпращат на кандидатите за запознаване най-късно до деня, предхождащ деня на изслушването.\nПредставените становища и въпроси се публикуват на специализираната подстраница в интернет страницата на Народното събрание в срок до 3 (три) дни след представянето им. Не се публикуват конкретни данни, съставляващи класифицирана информация, както и факти от интимния живот на лицата.\nИЗВЪРШВАНЕ НА ПРОВЕРКА ЗА ДОПУСТИМОСТ И ПРОУЧВАНЕ НА КАНДИДАТИТЕ\nПреди провеждане на изслушване на кандидатите за органа временната комисия извършва проверка на допустимостта им, като проверява съответствието на кандидатите с минималните законоустановени изисквания за заемане на длъжността и наличието на всички изискуеми документи. Кандидатите се уведомяват за резултатите от проверката. Информация за резултатите от проверката се публикува на специализираната подстраница в интернет страницата на Народното събрание.\nКандидатите, които не са представили всички изискуеми документи или документи, установяващи съответствието с минималните законоустановени изисквания за заемане на длъжността, имат 1-седмичен срок да сторят това.\nНе се извършва проучване и не се допускат до изслушване кандидатите, които не са представили всички изискуеми документи след изтичане на 1-седмичния срок по т. 2 и които не отговарят на изискванията за заемане на длъжността.\nСлед извършване на проверка за допустимостта на кандидатите и преди провеждане на изслушването временната комисия извършва проучване на кандидатите, като събира подробна информация, отнасяща се до:\n#8211; съответствие между декларираното имуществено положение и данните във всички публични регистри и други установени в официални документи обстоятелства;\n#8211; притежаваните от кандидатите професионални качества, опит и компетентности;\n#8211; нравствените качества на кандидатите, включително способността им да устояват на корупционен натиск;\n#8211; публичен образ и авторитет на кандидатите в обществото и съответните професионални среди.\nВременната комисия извършва служебна проверка в Национална следствена служба, Прокуратурата на Република България, Национална агенция по приходите и Сметна палата.\nВременната комисия проверява всякакви твърдения и сигнали с установен източник, поставящи под въпрос професионалните и нравствени качества на кандидатите.\nВременната комисия по своя инициатива осъществява контакт за проучване на становища за кандидатите.\n(1) За резултатите от проучването се съставя доклад, който се публикува на специализирана подстраница в интернет страницата на Народното събрание.\n#8211; предложение на кандидатурите за обсъждане и гласуване в Народното събрание;\n#8211; заключение за минималните законови изисквания за заемане на длъжността;\n#8211; наличието на данни, които поставят под съмнение нравствените качества на кандидати, ако има такива;\n#8211; оценка на квалификация, опит и професионални качества и на специфичната подготовка, качествата и мотивацията за съответната длъжност;\n#8211; оценка на публичната репутация и обществената подкрепа за кандидатите;\n#8211; анализ за състоянието на органа, за който се провежда изборът.\nВсеки член на временната комисия подписва доклада, като отразява съгласието или несъгласието си с констатациите и изводите в него. При наличие на несъгласие членът на временната комисия писмено мотивира това. Становищата на членовете на временната комисия са неразделна част от доклада.\nДокладът и становищата на членовете на временната комисия, ако има такива, се публикуват на специализираната подстраница в интернет страницата на Народното събрание в деня на постъпването им в деловодството на Народното събрание или най-късно на следващия ден.\nЗа резултатите от проучването се уведомяват кандидатите.\nВременната комисия изготвя списък на допуснатите до изслушване кандидати при съблюдаване на правилото на т. 3. Списъкът съдържа трите имена на кандидатите, допуснати до изслушване, подредени по азбучен ред.\nИЗСЛУШВАНЕ НА ПРЕДЛОЖЕНИТЕ КАНДИДАТИ\nВодещата постоянна комисия изслушва кандидатите по азбучен ред на първите им имена. На изслушването могат да присъстват представители на юридически лица с нестопанска цел, регистрирани за осъществяване на дейност в обществена полза, и граждани при спазване режима на достъп и съблюдаване на реда в Народното събрание.\nИзслушването е открито и се излъчва в реално време в интернет чрез интернет страницата на Народното събрание.\nВсеки кандидат се представя от определения за него член на временната комисия в рамките на 2 (две) минути.\nВсеки кандидат се представя лично, като има възможност да допълни данни от професионалната си биография и представи концепцията си за работа като член на органа, за който се провежда изборът, в рамките на 10 (десет) минути.\nЧленовете на водещата постоянна комисия задават въпроси на кандидатите. Председателят на водещата постоянна комисия задава на кандидатите и въпроси, постъпили от юридически лица с нестопанска цел, регистрирани за осъществяване на дейност в обществена полза, и граждани. Всеки член на водещата постоянна комисия има на разположение 2 (две) минути за задаване на въпросите.\nКандидатите отговарят на зададените въпроси по реда на постъпването им. Кандидатите не са ограничени във времето за отговор на зададените им въпроси.\nОт изслушването се изготвя пълен стенографски протокол, който се публикува на специализираната подстраница в интернет страницата на Народното събрание в 1-седмичен срок от изслушването.\nДатата за провеждане на избора се определя от Народното събрание с решението за откриване на процедурата по избора.\nДокладът от проучването за всеки един от кандидатите, изготвен от временната комисия, заедно с приложенията към него и копие от стенографския протокол от проведеното във водещата постоянна комисия изслушване се внасят в деловодството на Народното събрание в срок не по-късно от 2 (две) седмици преди провеждане на избора.\nКандидатите се представят от вносител на предложението с информация относно професионалната им биография и мотивите за издигане на предложението в рамките на 2 (две) минути, в поредност по азбучен ред. Народните представители задават въпроси на вносителя на предложението относно мотивите за издигане на предложението.\nНародните представители поставят въпроси към кандидатите относно информацията от представянето на кандидатите и доклада на временната комисия.\nКандидатите правят изказвания и отговарят на зададени към тях въпроси в рамките на 10 (десет) минути.\nСлед изчерпване на въпросите и изказванията на кандидатите се провеждат отделни разисквания на всички кандидатури по реда на Правилника за организацията и дейността на Народното събрание.\nСлед приключване на разискванията се провежда явно гласуване чрез компютризираната система за гласуване.\n(1) Кандидатите за членове на едноличен орган се подлагат на гласуване едновременно.\n(1) При избор на едноличен орган за избран се смята кандидатът, който е получил най-много гласове с обикновено мнозинство от присъстващите народни представители, освен ако в закон се изисква друго мнозинство.\n(1) При избор на членове на колективен орган за избрани се смятат кандидатите, които са получили най-много гласове с обикновено мнозинство от присъстващите народни представители, освен ако в закон се изисква друго мнозинство.\n(1) В случай че съставът на органа не бъде попълнен поради причина, че никой от кандидатите не получи минималния необходим брой гласове, незабавно се стартира нова процедура за попълване на състава на органа.\nКато най-добър международен опит за назначения на висши държавни служители и най-близо до идеята за формиране на „Борд по назначенията“ е формирането на независима, специализирана комисия, която да отговоря за процедурите за назначения на държавни служители. Случаите, които са разгледани показват два различни варианта: номиниране и назначаване на висши държавни служители, другият показва, че същите принципи могат да бъдат приложени към всички служители в публичния сектор. Показателно и в двата случая е, че имат разписан Кодекс на работата им, в който са залегнали принципите за откритост, честност, заслуга (merit) и прозрачност.\nНай-подробната информация има за специализирана комисия за номиниране, проверка и назначаване на висши държавни служители има за Великобритания. През 1995 г. е създадена Комисия за публични назначения, тъй като след публикуването на специален доклад за Стандартите на публичния живот се установяват порочни практики и едно от предложенията на доклада е създаването на специализирана комисия. Дейността на Комисията се регулира от Кодекс на дейността, в който са записани нормите и целите, на които трябва да отговаря един избор. Той е базиран на три основни принципа – заслуга, откритост и честност (merit, openness and fairness), както и на съвкупност от основни изкисквания за спазване на тези елементи. Комисията се председателства от Комисар, който се назначава от Кралицата, но не е държавен служител и е независим от Правителството. Той преминава през процедура по номиниране, проверка за конфликт на интереси, етичност и дали покрива изискванията на длъжността. Процедурата за проверка на Комисаря и членовете се провежда от парламентарната комисия за публични назначения, който следи за назначенията на висшите държавни служители. Комисията се състои от 6 члена. Освен това се назначават 14 Оценители (Public Appointments Assessors), които осъществяват връзката и взаимодействието с различните министерства и сектори. Освен това те имат за задължение да председателстват изборните панели за различните ръководители и да следят за спазването на Кодекса на дейността, залегнал в дейността на Комисията за публични назначения.\nКомисията публикува ежегодни доклади за дейността им, одити, както и ръководства за публичните назначения.\nКато цяло дейността на Комисията се оценява като положителна.\nОсвен това във Великобритания действа и комисия, която отговоря за последващите назначения на министри, дипломати и висши държавни служители, които решат да напуснат държавните институции и се насочат към частния сектор. Комисията е към Министър председателя и може да изказва съвети и мнения. Целта е да се осигури безпрепятственото преминаване от един сектор в друг, без да се застрашат обществените интереси. Действието на решенията на Комисията е до две години след напускане на държавната работа. В случаите, когато става дума за висши държавни служители или дипломати, препоръката на комисията се съобщава съответно или на Премиера, или на Секретаря на външните работи. Под въздействие на препоръките на Комисията попадат и бившите министри, тогава препоръките се докладват на съответния министър. Веднъж, когато служителят съобщи на Комисията, че е заел дадена длъжност, препоръките, както и наложените условия стават публични и се публикуват на уеб-страницата на Комисията.\nВ Малта също съществува Комисия за публичните служители (Public Service Commission). Това е независима комисия, чието съществуване е установено в Конституцията на страната, чиято цел е да наблюдава назначенията, повишенията и наказанията в публичния сектор. Членовете на Комисията се назначават от Президента, по предложение на Министър председателя след консултации с лидера на опозицията. Очаква се ролята на Комисията да се разшири, като ще започне да прилага принципите за заслуги (merit) към по-широк публичен сектор – служители в агенции, фондации, ръководители на департаменти и министерства.\nЕдна добра практика, която се наблюдава в Малта. На уеб-страницата на Правителството са изброени всички институции, които чието управляващо тяло се назначава и подлежат на мониторинг от Комисията за публичните служители. Това включва агенции, комисии, банки, комитети, включително и компании с държавно участие. Това е една добра практика, която може да бъде приложена и в България.\nДруга добра международна практика, която не касае процедура за избор на държавен служител, но представлява интересен модел, е създаването на извън институционална комисия или наемане на фирма, която да отговаря за проверка на стандартите за прозрачни и честни назначения. Практиката е позната в големите университети в САЩ и Великобритания, но също така се прилага и в Турция. Комисията или външната филма играе ролята на проверяващ качествата на кандидатите, които са издигнати от академичната общност, след което ги представя пред борда на съответното висше училище. В Турция, където Президента назначава ректорите на държавните университети процедурата е малко по-различна – след провеждане на вътрешни номинации, проверка и интервю, на Държавния глава се представя списък от 3 имена, от които той избира едно. Тъй като държавната политика върви към независимост на академичните общности, се предвиждат реформи, които ще засегнат и избора на Ректор. Ще се създаде специализиран орган #8211; комисия, който да отговоря за избора на ръководител на Университета. Комисията ще се състои, както от вътрешни за институцията лица, така и от външни. Нейната роля ще бъде да проведе всички етапи на избора на Ректор, като накрая списъка с три имена бъде представен пред Съвета на университета.\nДобре представена и описана е процедурата за избор на служители и ръководни кадри на Европейската агенция по отбрана (European Defence Agency). Там е записано, че за всеки пост ще се свиква Изборна комисия с точно определен брой членове. Записани са и етапите от всяка изборна процедура. Резултатът от дейността на Комисията е доклад, в който са посочени силните и слаби страни на кандидатите, записват се, също така, всички отрицателни становища на членовете на Комисията, ако има такива. Докладът се предоставя на Изпълнителния директор, който взима окончателното решение. Правилата за избор и процедурата подлежат на редакция, ако се сметне за необходимо.\nВ много страни съществуват специално разработени правила и документи, които касаят номинирането, проверката и назначаването на висшите държавни служители в различните институции. Един от основните въпроси, които се повдигат в тях са разписаните правила и етапи за избор на кандидата. Освен това в тях се засягат такива проблеми като проверка за етичност, прозрачност и публичност. Такива документи има в страни като САЩ, Канада, Великобритания, Нова Зеландия, Индия, Пакистан, ЮАР.


Колко български деца живеят в друга страна от ЕС - Бизнес поща - Стара Загора І България І Новини Политика Култура Общество\nОт: 17 януари 2020, 12:39 В: МЛАДИ, ОБЩЕСТВО\nА трета е България: малко над 134 000 деца от български произход живеят в друга страна от Общността. Трите държави с най-многобройно население в ЕС – Франция, Германия и Италия, заемат съответно четвърто, пето и шесто място, посочва „Дойче веле“\nПрез 2016 година в страните от ЕС са постъпили около 400 000 молби за убежище от деца под 18-годишна възраст. А през 2018 – около 185 000. 60% от кандидатите за убежище в ЕС в периода 2015 – 2017 година идват от Афганистан, Сирия и Ирак, а 15% – от Балканите и Източна Европа.\nВ Германия живеят най-много деца от трети страни – около 1,1 милиона през 2018 година. Някои от причините за това са традицията за приемане на работна ръка от чужбина и ролята на Федералната република по време на мигрантската криза. В периода 2014-2018 броят на децата с различна националност в Германия се е увеличил с почти половин милион. Италия, която е на второ място, отбелязва спад с около 60 000 през същия период. Австрия, Швеция и Малта също отбелязват сериозен ръст. Покачване има и в Дания, Словения и Нидерландия.\n23 април 2020, 09:36


Коментари - Себастиан Курц стана татко на момченце | Днес.dir.bg\nРаждането е минало безпроблемно, а бившият австрийски канцлер сподели, че е изключително щастлив\n13:48 | 28.01.22\nКъсметлия, премиерите на Канада и Люксембург станаха майки\nСбирщайнът от антиваксъри да не се обаждат, да не ходят по болниците да притесняват докторите, а да си стоят вкъщи,щом много знаят. Аз съм с ваксина и забравих, че има пандемия - онзи ден бях на концерт -фул хаус с ваксинирани, после на дискотека, пак всички бяха или ваксинирани ,или преболедували . Сега отивам на шопинг в Париж. А вие ходете и протестирайте за нарушените ви права на скодоумните ви мозъци - простотията няма лечение.\nМен, ако ме питаш, ТАЯ е станалО родител 2....\nСега да го ваксинира и на стари години вместо внучета да гледа кучета.Педал нещастен\nДа, ти си идиот\nА ваксина кога?\nТоя па как е успял да забременее???\nПрез устата вероятно. Едва ли непорочно.\nНа ти сега задължителна ваксинация!!!\nВие съвсем ли изтрещяхте бе хора, че сипете такива коментари? -честито е достатъчно, нов живот е това, дай боже повече такива новини!\nСледвайте примера (нерегистриран)\nКогато престанете да се занимавате с глупости, си връщате човешката форма и ето го незабавният резултат.\nКур за курц\nтой ли го е родил\nима ли някой в българия да се интересува от бившият канцлер на австрия какво дете му се е родило да ви сера на журналистиката\nДай, Боже (нерегистриран)\nвсекиму такава радост.\nКурци е произвел извънбрачно курце.\nда не посрещне първия рожден ден на сина си, като подсъдим. Няма да е незаслужено обаче. Разбира се никога повече или по-малко канцлер\nОт сурогатна н айка ли е? И спермата чия е, че тоя е супер педал съдейки от управлението му.\nЧудесна новина. Той е готин, приятелката му е доста симпатична, честито и да се радвате на дълги години живот заедно !\nРаждането е минало безпроблемно, въпреки големите по наследство уши :)))\nНезабавно да го ваксинира !


Община Смолян стартира прием на документи от кандидати за потребители и кандидати за асистенти на социалната услуга „Асистентска подкрепа“.\nВторник, 09 Февруари 2021 17:32\nОбщина Смолян стартира от 9 февруари т.г. прием на документи от кандидати за потребители и кандидати за асистенти на социалната услуга „Асистентска подкрепа“.\nАсистентската подкрепа е специализирана социална услуга, която включва ежедневна почасова подкрепа на:\nЛица в надтрудоспособна възраст в невъзможност за самообслужване, които нямат определена по съответния ред степен на намалена работоспособност.\nДеца с трайни увреждания и пълнолетни лица с увреждания, с определена чужда помощ, които не ползват асистентска подкрепа, помощ за осигуряване на асистентска подкрепа или за които не се получава помощ за грижа в домашна среда по реда на друг закон.\nСоциалната услуга е с капацитет 129 потребители.\nПри невъзможност да се предостави социалната услуга на всички желаещи, поради достигнат максимален брой на потребителите, кандидатите се включват в списък на чакащите за ползването й. Осигуряването на услугата за лицата, включени в списъка, ще става съгласно поредността на вписване на заявлението.\nАсистентската подкрепа е специализирана социална услуга, която включва:почасова грижа и подкрепа за самообслужване, движение и придвижване, изпълнение на ежедневни и домакински дейности и комуникация.\nАсистентската подкрепа се предоставя в домашна среда, след извършена индивидуална оценка на потребностите и класиране на кандидатите.\nДокумент за самоличност на упълномощено лице/законен представител (ако е приложим, за справка)\nУдостоверение за настойничество/попечителство (ако е приложим, копие)\nЕкспертно решение на ТЕЛК/НЕЛК (заверено актуално копие); протокол на ЛКК или други медицински документи – актуална епикриза и др. (ако е приложимо, копие)\nПълномощно (свободен текст, в случай, че документите не се подават лично от кандидата за потребител)\nЗа предоставяне на социалната услуга „Асистентска подкрепа” по реда на Закона за социалните услуги, е необходимо да подадат следните документи:\nСертификат/и или удостоверение за завършен обучителен курс по сходни програми/проекти (копие)\nДекларация от лицето, че е пълнолетен български гражданин, не е поставено под запрещение, не е осъждано за умишлено престъпление от общ характер за лишаване от свобода, не е лишено по съответния ред от правото да заема определена позиция и не са му налагани мерки като извършител по Закона за защита от домашното насилие (по образец)\nОбразование – първа степен на професионална квалификация и/или завършен VІ клас\nКандидатите за работа да са безработни лица.\nКандидатът да не страда от заболявания, за които е противопоказна трудова заетост в областта на предоставянето на социални услуги\nДа не са поставени под запрещение, да не са осъждани за умишлено престъпление от общ характер за лишаване от свобода, да не са лишени по съответния ред от правото да заемат определена позиция и да не са им налагани мерки като извършители по Закона за защита от домашното насилие;\nДа имат желание за работа с хора с увреждания и възрастни хора над 65 години, готовност за предоставяне на услугата на до 3-ма потребители, след провеждане на подбор.\nДокументи от кандидатите за потребители, желаещи да ползват социалната услуга „Асистентска подкрепа“ и кандидатите за заемане на длъжността „Социален асистент“, се подават от 09.02.2021г. в Центъра за административното обслужване на Община Смолян, всеки работен ден от 08:30 до 12:00 и от 13:00 до 17:00 часа.\nПодадените Заявления-декларации ще бъдат разгледани на първото заседание на Комисията за подбор на потребители. Лицата, които не са включени в първоначалния списък и отговарят на условията за допустимост, ще бъдат включени в списък „чакащи“.\nОбразци на документи за социалната услуга „Асистентска подкрепа“ могат да бъдат изтеглени от официалната интернет страница на Община Смолян, на адрес: www.smolyan.bg, както и в Центъра за административното обслужване, при Община Смолян.\nЗа допълнителна информация тел. 0301/6-76-55. Лице за контакт Зорница Кавалджиева – младши експерт в Дирекция „Хуманитарни дейности“.\nПоследно променена в Вторник, 09 Февруари 2021 17:32\nОще в тази категория: « 23 години от спечелването на златния олимпийски медал на Екатерина Дафовска Община Смолян обявява четвъртото издание на инициативата „Календар 2022 г.“ »